NaiveNeuron/SloPal huggingface dataset:
Lipšic, Daniel, poslanec NR SR (2016-04-27):
No táto vláda v princípe naozaj má ďaleko od nejakej zodpovednosti, ale tento prvý návrh, o ktorom rokujeme, je, je o rozdávaní trafík. Ja som to už spomínal vo faktickej poznámke predchádzajúcej. Urobme porovnanie. Za našej vlády boli dvaja štátni tajomníci na dvoch rezortoch. Na financiách, tam to asi opodstatnené je, a na doprave, ktorá vlastne vznikla zlúčením dvoch ministerstiev. Nikde inde. Ani na takých megarezortoch, ako je vnútro, ja som nemal dvoch štátnych tajomníkov, a fungovalo to. Však máte tím ľudí. Tuná ide o rozdávanie trafík. Vy ste urobili prvý raz za históriu Slovenska vládu, ktorá má, kde má každé jedno ministerstvo, lebo však o funkcie, samozrejme, že vám nejde, božechráň, dvoch štátnych tajomníkov. A teraz je návrh pridať aj tretieho štátneho tajomníka. Moja konkrétna otázka je na kolegov aj vo výbore, potom na pána podpredsedu vlády bude. Či nám vie uviesť nejaký príklad zo zahraničia, kde by kvôli predsedníctvu vznikal úrad ďalšieho štátneho tajomníka. By ma to veľmi zaujímalo, či to je prax štátov, ktoré Európskej únii predsedajú dlhodobo a opakovane, alebo to je len znovu snaha nájsť ďalšiu trafiku. Lebo tak, ako to je formulované, to dokonca nebude, že ani na pol roka, to bude dočasné, na účely zabezpečenia, tra-la-la. Proste toto je váš prvý zákon. Čo najviac vašich ľudí, politických nominantov, lebo to sú politické funkcie, dostať na lukratívne fleky. Toto je akože váš prvý zákon. Blahoželám. A úrad podpredsedu, skvelé, nové ministerstvo, to je „myslím sociálne“ a tak ďalej a „chránime Slovensko“. Pekné slogany, realita trošku opačná.
Figeľ, Ján, podpredseda NR SR (2013-03-26):
Oceňujem to, ďakujem pekne. Nech sa páči zaujať miesto pre spravodajkyňu. Otváram všeobecnú rozpravu. Písomnú prihlášku do rozpravy som nedostal. Ústne, nech sa páči, prihlásiť sa do rozpravy. Uzatváram možnosť prihlásiť sa do rozpravy. Martin Fecko sa hlási do rozpravy. Máte slovo, nech sa páči.
P. Hrušovský, predseda NR SR: (2005-07-06):
(Hlasovanie.) 133 prítomných, 78 za návrh, 4 proti, 51 sa zdržalo. Návrh sme schválili. Prosím ďalší návrh.
Danko, Andrej, predseda NR SR (2018-09-11):
Ďakujem. S reakciou na faktickú, pán poslanec Simon.
Hort, Milan, podpredseda NR SR (2011-07-08):
Ďakujem pekne, pán podpredseda vlády, zaujmite miesto určené navrhovateľom. A poprosím teraz pána poslanca Horvátha, aby ako poverený spravodajca výboru pre sociálne veci informoval Národnú radu o výsledku rokovania výborov, aby odôvodnil návrh a stanovisko gestorského výboru.
Pročko, Jozef, poslanec NR SR (2021-06-24):
To je počuť v tejto sále, prosím vás. Dobre? Ďakujem. Vyrušujete ma. Takže chcem poprosiť naozaj... (Ruch v sále.) Teda to je sila. (Povedané so smiechom.) Chcem poprosiť všetkých tých, ktorí majú zdravý rozum, táto zmena nie je preto, že chceme robiť čistky, že chceme ľuďom brať prácu. Táto zmena je o tom, aby sa konečne vo verejnej správe robilo čestne a spravodlivo. Čestne a spravodlivo. Aby skončil smerohlasácky biznis, aby skončila otročina, čo tu SMEROHLAS zaviedol. Ďakujem.
K. Tóthová, poslankyňa: (2007-07-02):
Chcem reagovať na vašu otázku. Hovorili ste, prečo je poslanecký návrh v tom a v tom  zákone a v tom a v tom zákone. Nuž mne dodnes vŕta otázka, prečo poslanecký návrh v minulom volebnom období bol o zmene ústavy od 3 poslancov z vášho klubu pána poslanca Hrušovského, keď v celej kultúrnej Európe zmena ústavy, to je ako vstúpiť do svätyne  s veľkou úctou, a predtým vždy sú veľké rokovania, zriadené komisie, pripravuje sa takáto zmena a u vás je to poslanecký návrh. Čiže ak ste považovali toto za normálne, tak neviem, prečo sa pýtate, že prečo boli dva zákony významné dané poslaneckými návrhmi, keď to najvýznamnejšie z vašej strany bolo dané poslaneckým návrhom. To je jedno. A druhé. Hovorili ste o exekúciách. Mám málo času, tam len nejaké sekundičky, ale predsa poviem, Ľudová strana – HZDS išla s exekúciou nemocníc na Ústavný súd. A vyhrali sme. A vaša vláda, teda počas vlády, kde bolo KDH, v rozpore s nálezom Ústavného súdu opätovne dala do zákona pozastavenie exekúcií na nemocnice. Takže trošku tá realita je... (Prerušenie vystúpenia časomierou.)
P. Hrušovský, podpredseda NR SR: (2002-05-29):
(Hlasovanie.) 113 prítomných, 104 za, 4 sa zdržali, 5 nehlasovalo. Návrh sme schválili. M. Mesiarik, poslanec: Pán podpredseda, dajte hlasovať o poslednom návrhu pána poslanca Halmeša, keďže ide o problematiku jednu vo všetkých bodoch, teda spoločne o bodoch 1 až 6.
Halgašová, Jarmila, poslankyňa NR SR (2021-09-17):
Ďakujem pekne. Ohlasujem, že o tomto návrhu zákona sa v prvom čítaní bude hlasovať dnes o 11.00 h.
Kollár, Boris, predseda NR SR (2022-05-05):
Ďalej v rozprave vystúpi potom pán poslanec Kazda, ale až po prestávke obednej. Všetkým vám prajem dobrú chuť. (Prerušenie rokovania o 12.04 hodine.) (Pokračovanie rokovania o 14.00 hodine.)
Blahová, Natália, poslankyňa NR SR (2011-11-29):
Ďakujem pekne, pán predsedajúci. Vážená pani poslankyňa, tvrdili ste vo svojom prejave, že 66 % pracovníkov z druhej kategórie bolo postihnutých chorobou z povolania. Zabudli ste ale povedať, tak ako pán prezident aspoň čestne uvádza vo svojom zdôvodnení, že ide o 66 % zo všetkých žiadostí o priznanie choroby z povolania. A tých bolo 470. Čiže rozprávame o 310 ľuďoch pri celkovom počte pracovníkov v týchto kategóriách, čo je, ako to spomínal kolega Laurenčík, okolo 2 mil. občanov, je to teda 0,02 %, čo sa veľmi blíži štatistickej odchýlke. Tak ako vy ste deklarovali, že si zvykáte na štýl progresívnej politiky, tak my si tu taktiež veľmi rýchlo zvykáme na to, že vaše prejavy sú plné zavádzania. Ďakujem pekne.
Ďuriš Nicholsonová, Lucia, podpredsedníčka NR SR (2018-09-14):
S reakciou pán poslanec Heger.
Poliačik, Martin, poslanec NR SR (2011-07-01):
Pán kolega Paška, ja nemám problém s tým konfliktom keynesiánskych a hayekovských teórií, lebo on je celkom užitočný, len tie keynesiánske teórie sú dobré, kým sú za katedrami ekonomických fakúlt, ale akonáhle sa dostanú do rúk politikov, tak oni nejako nevedia pochopiť, že kedy končí tá kríza, kedy by sa mali uzavrieť tie kohútiky, kedy by sa mali prestať púšťať peniaze do obehu a kedy treba začať šetriť. A myslím si, že to je ich najväčšie úskalie. A to je to, čo z týchto teórií robí vždycky vektor smerom k zadlžovaniu a smerom k nezodpovednosti, že keď sa ich ľudia držia, tak nieže pomáhajú svojim obyvateľom, ale si iba vďaka peniazom všetkých získavajú hlasy a tým pádom stúpajú na moci a nemajú ochotu sa toho zbaviť. Takže keď sa bavíme o tom, že sú tu v protiklade tie keynesiánske a hayekovské teórie, tak jasne vidíme, že práve v kríze by sme mali toho pána Hayeka počúvať podstatne viac, lebo to je smer k tomu, aby bola dlhodobo situácia udržateľná. Áno, môže byť nepopulárny, áno, môže spôsobovať protesty. Ale je to jediný postup, ktorý nám zabezpečí, že sa do podobne hlbokej krízy, ako je teraz Európa a Grécko, už nedostaneme.
Zmajkovičová, Renáta, podpredsedníčka NR SR (2014-05-15):
Faktické poznámky na vystúpenie pána poslanca nie sú. Pán poslanec bol posledný, ktorý bol písomne prihlásený do rozpravy, pýtam sa, či sa chce niekto prihlásiť do rozpravy ústne. Sú to páni poslanci Hraško, Csicsai, Fecko, štyria poslanci, uzatváram možnosť prihlásiť sa ústne do rozpravy, ešte posledný pán poslanec Kuffa. Nech sa páči, pán poslanec Hraško.
Jakab, Július, poslanec NR SR (2024-01-09):
Ďakujem za vystúpenie, pani Petrík. Ja by som na záver dňa možno skúsil poukázať na jeden príklad, ktorý som tu dnes spomínal, ale som si ho pozrel tak bližšie, aj čo sa stane zmenou Trestného zákona. Pred šiestimi dňami Úrad špeciálnej prokuratúry vydal taký status na Facebooku, kde hovorí o tom, že podal obžalobu na dve osoby pre zločin podplácania podľa § 333 ods. 1, ods. 3 Trestného zákona v súvislosti s úplatkami. Išlo konkrétne o 120-tisíc eur a 50-tisíc eur a plus nejaký nepeňažný úplatok možnosti využívania poľovného revíru. Tak som sa pozrel na ten § 333 ods. 1, ods. 3., ktorý momentálne hovorí, že kto inému v súvislosti s obstarávaním vecí všeobecného záujmu priamo alebo cez sprostredkovateľa poskytne, ponúkne alebo sľúbi úplatok atď., potrestá sa odňatím slobody na šesť mesiacov až tri roky. A potom je tam uplatnený § 333 ods. 3, že pokiaľ je to vo veľkom rozsahu, tak je to päť až dvanásť rokov. Súčasná novela zákona v skrátenom legislatívnom konaní mení tento paragraf, prečítam to konkrétne, § 333 v ods. 1 sa mení zo šesť mesiacov až tri roky na až dva roky, čiže nula až dva roky a ods. 3 zmenou rozsahu tých teda peňazí, ktoré my tu rozprávame, 35-tisíc až 350-tisíc, spôsobí, že sa ani nebude dať uplatniť. Čiže v tomto jednom príklade, ktorý ÚŠP zverejnil na svojom Facebooku, kde páchateľovi hrozí päť až dvanásť rokov, sa touto novelou zákona stane, že mu hrozí nula až dva roky, pri úplatku 120- a 50-tisíc eur, z päť až dvanásť rokov nula až dva roky.
Pellegrini, Peter, predseda NR SR (2015-02-10):
Budeme pokračovať v rokovaní, panie poslankyne, páni poslanci. Mali by sme o 17.00 hod. hlasovať o jednom bode, ktorý sme presunuli na 17.00 hod., ale s procedurálnym návrhom pán podpredseda Národnej rady Figeľ. Nech sa páči.
Hrušovský, Pavol, podpredseda NR SR (2011-04-05):
Už stačilo.
B. Bugár, podpredseda NR SR: (2004-06-29):
Vážené panie poslankyne, vážení páni poslanci, teraz nasleduje druhé čítanie o vládnom návrhu zákona, ktorým sa mení a dopĺňa zákon č. 416/2002 Z. z. o navrátení nezákonne vyvezených kultúrnych predmetov (tlač 666). Spoločnú správu máte v tlači 666a. Prosím ministra kultúry Slovenskej republiky Rudolfa Chmela, aby vládny návrh zákona odôvodnil. A zároveň ho ešte predtým prosím, aby sa vrátil do rokovacieho priestoru. Pán minister, nech sa páči, máte slovo.
Blanár Juraj, podpredseda NR SR (2022-05-03):
Reagujte na predrečníka.
Šeliga, Juraj, podpredseda NR SR (2020-06-03):
Pán poslanec Kotleba s reakciou na faktické.
A. Belousovová, podpredsedníčka NR SR: (2008-02-07):
I. Valentovič, minister zdravotníctva SR: Pán poslanec, osobne si nemyslím. A tak ako som povedal, všetko to, čo sa deje okolo kardiocentra, je z môjho pohľadu v tejto chvíli úplne predčasné, pretože skutočne iba hodnotíme, čo by to mohlo priniesť, aké sú výhody takého spojenia, aké sú nevýhody a do budúcnosti, čo to môže znamenať. Okrem Detského kardiocentra a detskej fakultnej nemocnice máme záujem o vytvorenie materno-fetálneho centra a tým pádom skompletizovať skutočne starostlivosť o detského pacienta. A preto tieto úvahy sú rozbehnuté tak, ako sú rozbehnuté. Hovorím, zatiaľ je to v štádiu úvah a je predčasné. Napriek tomu, že tieto úvahy sú... (Vystúpenie ministra prerušené podpredsedníčkou NR SR.)
Laurenčík, Milan, podpredseda NR SR (2020-12-04):
Prosím, kľud v sále. Pán poslanec Ondrej Dostál, nech sa páči, faktická poznámka. (Reakcia z pléna.)
Hraško, Igor, poslanec NR SR (2014-02-11):
Ďakujem pekne. Pán kolega Mikloško, aj mňa zaujala práve téma základného príjmu a predpokladal som, že presne ku tomuto sa ako vám ozve aj kolega Blaha. Sledoval som jeho niektoré vystúpenia na You Tube, len ako i myšlienka to je, samozrejme, veľmi dobrá, ja sa tiež ku nej prikladám, len škoda, že on to dokáže pomrviť tými odbornými výrazmi a zavádzaním tam vecí, ktorým ľudia, bežní ľudia nerozumejú. Ale naozaj je to téma, ktorá by mohla postúpiť aj ďalej. A ak je kolega Blaha zo SMER-u, mohol by to tam trošku viacej presadiť. Pomohlo by to naozaj viacerým ľuďom. Samozrejme, s tou DPH-čkou je to otázne, že či by to mala byť práve DPH, ktorá by mala vykryť tie ostatné dane alebo nie. S tým možno nesúvisí moc ani tak európska politika, pokiaľ sa bude, samozrejme, jednať o základný príjem v rámci Európskej únie, tak s tým budem súhlasiť, len je otázne naozaj, či to je DPH-čka. Pretože dneska na DPH-čke sa robia, ešte pokiaľ viem, stále dobré kšefty pre určité skupiny a, žiaľ, je to ťažko dokázateľné, niektoré, pretože zrejme sú tam aj prepojenia na tých, ktorí to možno kontrolujú, ale to už necháme na iné orgány, či sa to vôbec bude dať vyšetriť. V každom prípade otázka základného nepodmieneného príjmu by dokázala naštartovať určite niektoré procesy aj v Európskej únii. Teraz je otázne, že naozaj či postupovať podľa priemernej mzdy danej v štáte alebo v Európskej únii. Pretože opäť by som povedal, že by sme boli o niečo krátení a diskriminovaní na úkor Európskej únie, pretože priemerný plat niekde inde je iný ako u nás, ale pritom si myslím, že ruky, ktoré vyrábajú a produkujú veci na Slovensku, nie sú odlišné od tých v Európskej únii. Takže tuná sú zavedené určité porovnania, ktoré nie sú v súlade s tým, čo dokáže vyprodukovať jeden človek sám. Takže ďakujem vám za to a kľudne sa môžme o tejto téme do budúcnosti porozprávať aj osobne.
Hrnčiar, Andrej, podpredseda NR SR (2016-09-13):
Pán poslanec Gröhling.
Viskupič, Marián, poslanec NR SR (2023-02-16):
Ďakujem pekne za slovo. A ďakujem pekne všetkým za faktické poznámky. No ja poviem takto, že ja rozprávam k téme, a už čo rozpráva každý poslanec, samozrejme, to ja ovplyvniť neviem. Druhá vec je tá, že poviem kolegynke Anke Miernej, presne tak, akože náklady životného cyklu, lebo tak sa volá to, čo spomínala, sú veľmi dôležité a áno, každá firma sa pozerá aj na toto. Súhlasím, to je v poriadku. Ale teraz pozor, že keby sme hovorili, že nesmie byť drahšie ekologické vozidlo, tak to je to, že proste nechceme ekológiu, nechceme ničomu pomôcť, to by bol jeden extrém. Hovoriť druhý extrém, že za každú cenu, nech je akokoľvek drahšie, to je druhý extrém, ktorý nepomáha veci. Ja som presvedčený, že presne tých 50 %, že tú ekológiu, ten zmysel tej ekologickosti oceňujeme tým, že ten štát chce dať za to viacej peňazí, tak to je tá správna miera. Máme to v zákone, netreba to meniť. To je celé, čo hovorím. Je to správna miera toho, čo je ekologickosť. Ja inak jazdím na elektrickom vozidle, to znamená, ja, ja vnímam aj výhody, aj nevýhody. A proste fakt tých 50 % je presne tá váha, ktorá dáva zmysel, aby sme fakt podporovali, lebo nemôžeme zasa, treba vždy vážiť, áno, aj tie, aj tú rozpočtovú zodpovednosť, aj tú ekologickosť. Ale nemôžme absolutizovať ani jedno. Jeden extrém – nedať ani euro navyše za ekológiu, druhý extrém – absolutizovať ekológiu pred všetko ostatné. Nie. Ten zdravý stred proste. To je, to je tých 50 %. No a čo sa týka toho plošného testovania, keď tu bolo spomínané. My sme to kritizovali už vtedy. My sme boli proti tomu aj interne, aj, aj teda navonok a áno, bolo to rozpočtovo nezodpovedné. Veď ja som bol ten, kto spočítal, aké, aké milióny, ťažké milióny to celé stálo, takže v tomto aj tu tá SaS-ka stála na správnej strane. No ale proste nedokázali sme presvedčiť vtedy ešte... (Prerušenie vystúpenia časomerom.)
Šimečka, Michal, podpredseda NR SR (2024-01-25):
Ďakujem veľmi pekne. Pán poslanec nemá doplňujúcu otázku. V tom prípade ideme na otázku č. 7 od pani poslankyne Kalmárovej na ministra vnútra Šutaja Eštoka, ktorého zastupuje pani ministerka zdravotníctva, a tá otázka znie nasledovne: „Pán minister vnútra, podľa slov vašej štátnej tajomníčky Kurilovskej je boj s rodovo podmieneným násilím aj vašou prioritou. Aké konkrétne kroky plánujete spraviť vy na ministerstve vnútra, aby ste zlepšili ochranu a pomoc obetiam a preživším napr. domáceho násilia alebo obťažovania vo verejnej hromadnej doprave?" Prosím, pani ministerka.
Šimečka, Michal, podpredseda NR SR (2023-12-20):
Ďakujem pekne. Pán poslanec František Majerský.
Laurenčík, Milan, podpredseda NR SR (2021-05-28):
Faktickú poznámku má pripravenú aj pán poslanec Erik Ňarjaš, nech sa páči.
Vons, Peter, poslanec NR SR (2022-06-15):
Hlasovať o tomto bode programu sa bude dnes o sedemnástej hodine.
Grendel, Gábor, podpredseda NR SR (2020-11-05):
Pán poslanec bol jediný, ktorý bol prihlásený ústne do rozpravy. Vyhlasujem rozpravu za skončenú. Chce zaujať stanovisko pán navrhovateľ? Nech sa páči.
Laurenčík, Milan, podpredseda NR SR (2021-10-06):
Ďakujem. Trojminútová prestávka, aby sme sa pripravili na ďalšie rokovanie. A ešte ďalší procedurálny návrh pán poslanec Peter Kremský, nech sa páči.
Hort, Milan, podpredseda NR SR (2010-08-04):
Poprosím kolegov, aby si to nechali na faktické poznámky.
Grendel, Gábor, podpredseda NR SR (2020-09-22):
Pán poslanec Taraba.
Blanár, Juraj, podpredseda NR SR (2021-10-21):
Pán poslanec Marian Kotleba.
Duchoň, Daniel, poslanec NR SR (2014-11-08):
Ďakujem pekne. Vážený pán predseda parlamentu, veľmi dobre ste vystihol, ako tu opozícia predvádza dva dni jedno obludné predstavenie, kde sa bezprecedentne používajú klamstvá, urážky a obvinenia, čím opozícia svojou morálnou úrovňou klesla na úplné dno. Organizujete tu pochody a demonštrácie, idete terorizovať rodinných príslušníkov čelných predstaviteľov strany, čím prekračujete ďalšiu mieru únosnosti. Myslím si, že sa zahrávate s ohňom, a pokiaľ sa tu, nedajbože, stane nešťastie, nikto z vás si to nezoberie na zodpovednosť, budete sa od toho dištancovať a zbabelo zaleziete do diery. Preto rovnako vyzývam celú opozíciu, aby sa ospravedlnila za toto správanie a nepokračovala tak v tomto, v tomto bezprecedentnom jednaní. Ďakujem. (Potlesk.)
Pčolinský, Peter, podpredseda NR SR (2022-12-01):
Ďakujem. S reakciou na vašu faktickú pán poslanec Ledecký.
Lipšic, Daniel, poslanec NR SR (2015-12-09):
A kedy? Skúste mi povedať teda, že kedy.
Laššáková, Ľubica, ministerka kultúry SR (2019-04-04):
Ďakujem pekne za slovo, pán predsedajúci. Vážené pani poslankyne, vážení páni poslanci, na rokovanie pléna Národnej rady Slovenskej republiky predkladám návrh na vyslovenie súhlasu Národnej rady Slovenskej republiky s Dohodou o strategickom partnerstve medzi Európskou úniou a jej členskými štátmi na jednej strane a Kanadou na strane druhej. Dohoda o strategickom partnerstve predstavuje moderný a komplexný inštitucionálny rámec spolupráce medzi EÚ a Kanadou ako globálnych aktérov spolupracujúcich na presadzovaní jej spoločných hodnôt a zásad v kľúčových oblastiach zahraničnej politiky. Vzájomná spolupráca medzi EÚ a Kanadou je zakotvená spolu v šiestich hlavách dohody, pričom odráža naše spoločné základné hodnoty a vytvára predpoklady pre užšiu spoluprácu v oblasti ľudských práv, demokracie a právneho štátu, medzinárodného mieru a bezpečnosti, ďalej v oblasti hospodárskeho a trvalo udržateľného rozvoja, spravodlivosti či podpory politického dialógu. Za Slovenskú republiku dohodu podpísal na okraji zasadnutia stálych predstaviteľov stály predstaviteľ Slovenskej republiky pri Európskej únii Peter Javorčík dňa 26. októbra 2016. Slávnostný podpis dohody medzi EÚ a Kanadou sa uskutočnil 30. októbra 2016 v Bruseli, pričom v mene Európskej únie ju podpísali predseda Európskej komisie Jean-Claude Juncker, predseda Európskej rady Donald Tusk a spolusignatárom bol aj vtedajší predseda vlády Slovenskej republiky Robert Fico. Za Kanadu dohodu podpísal predseda vlády Justin Trudeau. Vnútroštátna schvaľovacia procedúra bola k dnešnému dňu ukončená v osemnástich členských krajinách. Predkladaná dohoda je tzv. zmiešanou úniovou zmluvou, 
t. j. zmluvou, ktorej zmluvnými stranami sú Európska únia a jej členské štáty na jednej strane a tretia krajina, v tomto prípade Kanada, na strane druhej. Dohoda podlieha v súlade s čl. 86 písm. d) ústavy vyslovene súhlasu Národnej rady Slovenskej republiky spolu s jej rozhodnutím o tom, že dohoda má charakter prednostnej medzinárodnej zmluvy v zmysle čl. 7 ods. 5 Ústavy Slovenskej republiky. Vnútroštátny schvaľovací proces bude ukončený ratifikáciou dohody prezidentom Slovenskej republiky. Vážený pán predsedajúci, vážené pani poslankyne, vážení páni poslanci, dovoľujem si požiadať, aby Národná rada Slovenskej republiky vyslovila súhlas s Dohodou o strategickom partnerstve medzi Európskou úniou a jej členskými štátmi na jednej strane a Kanadou na strane druhej a tiež aby rozhodla o tom, že dohoda je medzinárodnou zmluvou, ktorá má prednosť pred zákonmi Slovenskej republiky. Ďakujem za vašu pozornosť.
A. Belousovová, podpredsedníčka NR SR: (2008-12-04):
Ďalšiu otázku položila pani poslankyňa Klára Sárközy ministrovi hospodárstva Slovenskej republiky pánovi Ľubomírovi Jahnátkovi, ktorý je ospravedlnený z rokovania a za ktorého bude odpovedať pán minister Vážny. Otázka znie: „Vážený pán minister, dôsledkom hospodárskej krízy dochádza k prepúšťaniu zamestnancov z priemyselných parkov v Maďarsku (Nokia, Suzuki, atď.). 70 % z týchto zamestnancov sú občania SR. Je Slovenská republika pripravená na riešenie tejto situácie?“ Nech sa páči, pán minister, odpovedajte.
M. Dzurinda, predseda vlády SR: (2002-05-16):
Myslím si, že nie je dôležité, či to bude 15. septembra, 30. septembra, 1. septembra alebo to bude v niektorom z iných mesiacov tohto roku. Považujem za veľmi dôležité, aby už najbližšia zima prebiehala tak, že kamióny nebudú chodiť po kopci, ale využijú túto unikátnu stavbu. Skutočnosť je taká, že nie sú skúsenosti na Slovensku s takýmito umelými stavbami. Vlastne je to prvý diaľničný tunel, aj preto istá opatrnosť a isté komplikácie najmä v súčasnej etape, keď sa montuje príslušné technologické vybavenie. To, čo chcem ale povedať z pozície vlády, azda je to, že celý proces financovania tejto stavby je plynulý. Už za ostatné roky nepočuť, že by neboli výplaty, alebo štát by si neplnil svoje povinnosti. Celý proces financovania nielen tohto úseku, tejto umelej stavby tunela cez Branisko, ale celá výstavba slovenskej diaľničnej siete má hladké, plynulé financovanie. A to je, myslím si, dobrá výzva aj pre dodávateľov, ktorí dosiaľ viac-menej veľmi úspešne fungovali na tejto stavbe, aby zvládli aj záverečnú finálnu fázu. J. Migaš, predseda NR SR: Ďakujem predsedovi vlády. Pán poslanec Fedoročko. D. Fedoročko, poslanec: Ďakujem pekne za otázku. Som rád, že vláda má zabezpečené finančné prostriedky na dokončenie tejto stavby, pretože tým pádom tam vzniknú aj nové pracovné miesta, ktoré v tomto regióne sú veľmi potrebné. Ale chcem dať doplňujúcu otázku trošku iného smeru, aj keď o to dôležitejšiu. V posledných dňoch na severovýchode Slovenska sa zasa prehnala búrka a mnohé obce hlavne v Bardejovskom a Prešovskom okrese boli postihnuté povodňami. Vznikli tam veľké materiálne škody a chcem sa spýtať, pán premiér, či vláda sa nezaoberala myšlienkou pomôcť týmto obciam pri odstraňovaní škôd, pretože z informácií, ktoré mám, nemajú dostatok vlastných finančných zdrojov, aby v krátkom čase odstránili škody, ktoré tam vznikli. J. Migaš, predseda NR SR: Nech sa páči, pán predseda.
Hlina, Alojz, poslanec NR SR (2015-03-20):
Ďakujem pekne. Problém je, že SMER nemôže, lebo by sa im to zrútilo, ako domček z karát, hej, že keby urobili teraz, boli spravodliví, tak by ste videli ten randál, čo by nastalo, hej, ak by sa to začalo všetko sypať, že ten pakt o neútočení, ktorý je teraz taký krehučký, jemný, vyvažuje sa brzdami, plynom a neviem čo, tak obetovaním veľkého muža by sa to celé zrútilo. A to je celé, čo SMER hrá. Proste oni to potrebujú mať za sebou. Potrebujú to mať čo najrýchlejšie za sebou a nech je to čo najtichšie, hej? Preto treba oceniť to, čo sa napríklad podarilo, že 50 poslancov opozičných sa podpísalo pod výzvu, treba oceniť každú vec, ktorá niekde zaznie, aj napriek tomu a na tom chcem, ja si teda osobne moc nepomôžem, na to chcem upozorniť, aj napriek tomu tragickému mlčaniu mediálnych domov. Všimnite si, že špeciálne, nebudem ich menovať, ale až útrpne mlčia. Nevenujú sa tej téme, lebo tiež sú v tej hre krehučkej rovnováhy, že ty nie do nás, my nie do teba. Čo tam po desať tisícoch rodinách, čo tam po tom, že to je zlodejina, čo tam po tom? Proste je to udržiavanie krehučkého zmieru. Potrebujú to mať veľmi rýchlo za sebou a našou povinnosťou, my sme za to platení, je to otvárať. Otvárať, vykrikovať, hučať, hučať, búchať, búchať, aspoň takto tým ľuďom pomôcť. Lebo tí, čo sú tí veritelia – a ja mám aj osobnú skúsenosť – sa boja. Boja sa. My sa nemáme čoho báť a sme za to platení, aby sme pomáhali, tak pomáhajme. A toto je jeden, jedna z možností, ako im pomôcť.
Šefčík, Marek, poslanec NR SR (2023-06-23):
... Péter, Svrček, Šebová, Šimko. Všetci podporili v prvom čítaní tento zákon. No a teraz poďme na Pellegriniho HLAS a ďalší, ktorí sú nezaradení, resp. už sú v SNS: Ferenčák, Klus, Kuffa, Raši, Taraba, Blcháč, Kmec, Kuffa, Tomáš, Krošlák – ako inak, Lašáková, Pellegrini, Šutaj Eštok, Žiga, Linhart, Puci, Saková, Tabák. Títo všetci, ktorých som teraz vymenoval, hlasovali v prvom čítaní za prijatie tohto zákona. Ja ich z tohto miesta vyzývam, aby v druhom čítaní tento zákon, ak ho, ak sa nespamätá predkladateľka a nestiahne ho, aby tento zákon v druhom čítaní nepodporili. A znova, opätovne vyzývam všetkých, podobne aj pána Osuského, SaS-ku celú, KDH, aby nespolupracovali s HLAS-om, aby nelegitimizovali toto zlo, ktoré je rovnaké ako Fico a spol. Ďakujem pekne.
Mizík, Stanislav, poslanec NR SR (2018-09-20):
Vážené dámy, vážení páni, v rozprave vystúpili dvaja poslanci. Nebol podaný žiadny procedurálny návrh. Prosím, pán predsedajúci, dajte hlasovať o tom, že Národná rada Slovenskej republiky sa rozhodla prerokovať návrh zákona v druhom čítaní.
Hlina, Alojz, poslanec NR SR (2015-01-28):
Som sa bál, že poviete, že to s tým nesúvisí. To ste si nedovolili, lebo to určite súvisí. Takže ja aj pre ľudí chcem povedať, nespoliehajte sa na to, že majú dosť, budú mať dosť a dajú vám pokoj. Práve naopak, s jedlom rastie chuť. A ešte aké-také peniaze, kde sú, sú medzi vami, medzi ľuďmi, konkrétne medzi ľuďmi. A to je fókus, to je fókus, na to sa teraz idú sústrediť. Ak sa chcete nechať okrádať, pre mňa za mňa sa okrádajte, ale, prosím vás, doporučujem sa brániť, lebo nakoniec vám už naozaj nič nezostane. Ja sa budem brániť takým spôsobom, jak som povedal.
Poliačik, Martin, poslanec NR SR (2012-12-17):
Alojz, k tej trojročnej lehote, ono, ona dáva zmysel, pretože po troch rokoch tá chemikália v momente, ako sa príde na to, že, že je využívaná, tak ona znovu zmutuje. To znamená, že ju zmenia a alternujú ju a môže ju nahradiť iná substancia. Ale druhá, dôležitejšia vec je tá, že tu hovoríme o chemikáliách, ktoré sa bežne nachádzajú aj v čistiacich prostriedkoch, v práškoch na pranie a v momente, ty potrebuješ tri roky, aby si zistil, že kde tá chemikália sa ti vlastne na trhu nachádza, lebo v momente, keď ju zaradíš medzi, medzi proste zákonom postihované drogy a kvalifikuješ ich v jednej z tých troch skupín, sa ti kľudne môže stať, že z jedného dňa na druhý deň sa ti stane prací prášok bežne dostupný v drogérii, proste prekurzorom k výrobe omamných látok, čo nikto nechce. Preto ja si myslím aspoň, že ten, tá trojročná lehota je dobrá. A osobne by som ju možno aj vyškrtol, pretože je oveľa lepšie, keď máme podzákonnú normu, ktorá v prvom rade rieši to, aby sa s tými látkami neobchodovalo, a rieši právne postihy za to, akým spôsobom sa pohybujú po trhu, než keď máme proste do, do kameňa vytesané zoznamy látok a začíname púšťať tie komandá a tie zásahové jednotky. Takže za predpokladu, že tento návrh bude smerovať k efektívnemu sťahovaniu týchto chemikálií z trhu, tak si myslím, že je postačujúci aj s tou trojročnou lehotou.
Fico, Robert, podpredseda NR SR (2011-12-08):
Ďakujem. Pýtam sa, vážené dámy a páni, či sa chce niekto prihlásiť do rozpravy ústne. Dvaja páni poslanci. Končím možnosť prihlásiť sa do rozpravy. Ako prvý v ústnej rozprave vystúpi pán poslanec Igor Choma.
Čaplovič, Dušan, poslanec NR SR (2011-05-24):
Ďakujem veľmi pekne. Vážený pán poslanec Vörös, poviem teraz v istých podobenstvách, či je to, a vy mi sám odpoviete, čisto náhodná zhoda. Konrád Henlein, predstaviteľ Sudetonemeckej strany v rokoch 1937 a 1938 nastolil tieto požiadavky: nastolenie úplnej rovnoprávnosti sudetonemeckej národnostnej skupiny či menšiny s českým národom, stanovenie a uznanie sudetonemeckého územného osídlenia, vytvorenie sudetonemeckej samosprávy na územiach osídlených sudetskými Nemcami vo všetkých oblastiach verejného života, ktoré sa týkajú záujmov a záležitostí sudetonemeckej národnostnej menšiny, ustanovenie zákonných ochranných opatrení pre tých sudetských Nemcov, ktorí žijú mimo území súvislo osídlených sudetskými Nemcami, odstránenie krívd spáchaných na sudetských Nemcoch od roku 1918 a náhradu škôd, ktorá týmito krivdami vznikla, uznanie a realizáciu zásady, podľa ktorej v nemeckých oblastiach by mali pracovať nemeckí verejní zamestnanci. Nezdá sa vám, že to je podobnosť čisto náhodná? Ďakujem.
Cmorej, Peter, poslanec NR SR (2020-04-29):
Ďakujem pekne, Anka, tiež som chcel kolegovi pripomenúť, že či si teda všimol programové vyhlásenie vlády pána Petra Pellegriniho, kde mám taký pocit, že pán kolega bol predseda, bol šéf Úradu vlády u premiéra, asi si to nevšimol, keďže nebol vtedy v parlamente. Spomínal tu, že vraj sme sa pretekali o to, kto má viacej bodov v programe, tak áno, bola takáto súťaž. Vy ste sa, vy SMER ste sa však rozhodli, že vy si idete jednoznačne po víťazstvo, lebo prekonať tri riadky volebného programu, to sa naozaj smerom dole nedalo a vy tu potom s troma riadkami volebného programu kritizujete, že o vede je len 18 riadkov. Naozaj veľmi zaujímavé. Taktiež opísané programové vyhlásenie vlády Petra Pellegriniho, kde sa napríklad hovorilo o úspešnom slovenskom predsedníctve, ktoré už prebehlo; a vy tu idete s plechovým ksichtom kritizovať 120-stranové programové vyhlásenie. Pán kolega, môžem vás ubezpečiť, že o váš hlas naozaj nestojíme, ale tak ďakujeme za vystúpenie, ktoré sme si vypočuli.
Bugár, Béla, podpredseda NR SR (2019-09-13):
Pani poslankyňa Kaščáková, môžete reagovať na faktické.
Danko, Andrej, predseda NR SR (2018-03-26):
Pán poslane Gröhling.
Blaha, Ľuboš, podpredseda NR SR (2024-01-17):
Pán poslanec Rastislav Krátky.
Goga, Pavol, poslanec NR SR (2015-05-14):
Teraz budeme hlasovať o druhom podanom návrhu pána poslanca Érseka, ktorý podal spoločne s pani poslankyňou Žitňanskou. Prosím, pán predseda, dajte o tomto návrhu hlasovať.
Lukáč, Jozef, poslanec NR SR (2023-02-03):
Ďakujem za slovo, pán podpredseda. Súhlasím s tým, čo predniesol Richard Vašečka, nakoniec som jeden zo spolupredkladateľov tohto návrhu. A keďže vnímam, že je tu problém s týmito štátnymi sviatkami, tak ja by som navrhoval jednu vec. Urobme do druhého čítania spoločný pozmeňovací návrh pána Vašečku, Blanára, Čepčeka a môj s tým, že dávam verejný prísľub, že ak by tento pozmeňujúci návrh neprešiel, tak poslanci SME RODINA nebudú hlasovať za tento návrh. Zároveň vítam aj iniciatívu pána Blanára, ktorý vyzval Richarda Vašečku, keď to stiahne ako predkladateľ Richard, tak, ak nie, tak to neprejde ako celok. Ďakujem.
Hrnčiar, Andrej, podpredseda NR SR (2017-05-11):
Pán poslanec Gál.
Kaník, Ľudovít, poslanec NR SR (2013-05-23):
Ďakujem. Som veľmi rád, že máme spoločný pohľad na to, lebo naozaj Banská Bystrica veľmi výrazne potrebuje pomoc a každý dobrý nápad. A toto, sa zdá, je veľmi dobre už pripravený nápad, ktorý by bez toho, aby vyžadoval nejaké významné stimuly v desiatkach tisíc na jedno pracovné miesto, ale by naozaj s minimálnym vynaložením prostriedkov vytvoril stovky nových pracovných miest, bol veľmi dobrým riešením. Takže dúfam, že sa nám to podarí posunúť dopredu. A ja budem iniciovať, ako budem vedieť, na miestnej úrovni to, aby naozaj čo najskôr na ministerstvo hospodárstva prišli či už osobne alebo formou žiadostí konkrétne požiadavky alebo konkrétne návrhy, aby sme toto mohli rozbehnúť. Ďakujem.
Laurenčík, Milan, podpredseda NR SR (2021-07-01):
Pán poslanec Ján Szőllős, nech sa páči.
M. Číž, podpredseda NR SR: (2007-02-08):
(Hlasovanie.) Prítomných 131 poslancov, za návrh 57 poslancov, proti 69 poslancov, zdržalo sa 5 poslancov. Konštatujem, že tento návrh sme neschválili.
Paška, Pavol, predseda NR SR (2014-03-28):
Ďakujem pekne. Pán poslanec Kuffa, vaša reakcia.
Danko, Andrej, predseda NR SR (2016-06-07):
Ďakujem. Pán poslanec Alan Suchánek.
Kollár, Boris, predseda NR SR (2023-05-09):
Prosím, prezentujme sa a hlasujeme. (Hlasovanie.) Prítomných 141, za 91, proti 6, zdržalo sa 44. Konštatujem, že tento návrh sme schválili.
Bugár, Béla, podpredseda NR SR (2017-05-11):
Ďakujem, pani ministerka. Musím vám povedať, že excelentne ste to zvládli za minútu štyridsať sekúnd. Ďakujeme. Týmto končím hodinu otázok. Po krátkej prestávke potom budeme pokračovať ďalšími bodmi 17. schôdze, a to bude druhé čítanie, prerušená rozprava v druhom čítaní o návrhu poslancov Bernaťáka, Glváča, Jarjabka, Glendu, Bugára na vydanie zákona, ktorým sa dopĺňa zákon o podmienkach výkonu volebného práva. Takže trojminútová prestávka. (Trojminútová prestávka.) (Po prestávke.)
Čaplovič, Dušan, poslanec NR SR (2010-10-20):
Ďakujem. Ja by som chcel zareagovať na dve veci vo vystúpení pána poslanca. Prvá vec je ohľadom tých historických spoločných slovensko-maďarských vzťahov a ich vysporiadania, podobne ako to majú Nemci s Francúzmi. Viete, my sme splnili, slovenská strana, 14-bodový spoločný program spoločne smerom do budúcnosti s Maďarskou republikou. A jeden z týchto bodov tam znel: pripraviť spoločnú publikáciu pohľadov slovenských a maďarských historikov na jednotlivé etapy spoločných dejín, ktoré sme prežili v tomto priestore. A z našej strany boli dve konferencie, jedna bola v Maďarsku, jedna bola v Rožňave, potom bola na hraniciach. Dostali na to dotáciu finančnú aj. Z našej strany boli výstupy už pripravené, z maďarskej strany sa stále mešká. Z našej strany sú výstupy pripravené tak, že už boli aj od slovenských historikov publikované populárno-vednou formou v časopise História. A stále sa čaká na maďarskú stranu, aby sme mohli naozaj vydať tak v maďarskom jazyku, ako aj v slovenskom jazyku tieto historické, by som povedal, úvahy o jednotlivých etapách dejín v strednej Európe. To je po prvé. A po druhé. My sme sa včera o tom rozprávali. A ja to chcem naozaj znovu podčiarknuť. Predovšetkým viete, prečo je izolácia, prečo je taká vzájomná niekedy, by som povedal, neprepojenosť? Pretože my, Slováci, ktorí neovládame maďarský jazyk, nemôžeme si prečítať o maďarskej kultúre a o maďarskom prostredí na južnom Slovensku, lebo všetko vychádza v maďarčine. Prečo by nemohli niektoré veci vychádzať dvojjazyčne? Aj nás zaujíma, čo sa deje medzi maďarskou menšinou, aby aj tabule boli dvojjazyčné, aby sme aj my poznali, čo je na tej tabuli z histórie... (Prerušenie vystúpenia časomerom.)
Laurenčík, Milan, podpredseda NR SR (2020-07-24):
O možnosť vystúpiť v rozprave požiadal pán spravodajca. Nech sa páči, máte slovo.
Jurinová Erika, podpredsedníčka NR SR (2015-12-11):
Kľud v sále poprosím. Nech sa páči.
Sulík, Richard, predseda NR SR (2010-12-09):
Ďakujem pekne. Teraz je na rade ďalší rečník, pán poslanec Somogyi. Nech sa páči.
Jahnátek, Ľubomír, minister pôdohospodárstva a rozvoja vidieka SR (2013-11-28):
Ďakujem pekne za doplňujúcu otázku číslo dva. Pán poslanec, vy ste v poľnohospodárskych kruhoch známy hlavne ako obchodník, nie ako poľnohospodár. Čiže ako obchodník by ste mali veľmi dobre vedieť, že reklama sa robí vtedy, keď tovar nejde, keď je nízky predaj tovaru. Reklama sa ešte len spustila, reklamu je potrebné vyhodnotiť po určitom období, keď sa dá relevantne zistiť, či táto reklama zabrala alebo nezabrala. Ale nemôžete žiadať už výstupy z reklamy, keď reklama ešte len prebieha. Takže keď budeme mať tieto výstupy, dám vám rád aj odpoveď na túto otázku. Ďakujem, skončil som.
Laurenčík, Milan, podpredseda NR SR (2021-09-30):
Vážené panie poslankyne, vážení páni poslanci, v súlade so zákonom o rokovacom poriadku nasleduje hodina otázok , ktorú týmto otváram. Poslanci písomne položili dovčera do 12.00 hod. jednu otázku na predsedu vlády, 22 otázok na členov vlády a 6 otázok na generálneho prokurátora. Overovatelia schôdze vyžrebovali ich poradie. Upozorňujem, že na otázky poslancov, ktorí nie sú prítomní v rokovacej sále, sa neodpovedá. Panie poslankyne, páni poslanci, predseda vlády pán Eduard Heger sa písomne z rokovania o tomto bode programu ospravedlnil. Svojím zastupovaním poveril pani podpredsedníčku vlády a ministerku investícií, regionálneho rozvoja a informatizácie pani Veroniku Remišovú, ktorú prosím, aby oznámila, kto z členov vlády bude odpovedať na otázky za neprítomných členov vlády. Pani podpredsedníčka, máte slovo.
Bublavý, Dušan, poslanec NR SR (2013-09-20):
Pán kolega Alojz, buď si istý, že je veľa našich kolegov v kanceláriách, ale je ich veľa aj tých, o ktorých ideš rozprávať ty, ktorí práve vychádzajú a možnože ťa nechcú počúvať. Ale každý má na to právo, či bude tu sedieť alebo sa bude pohybovať v priestoroch Národnej rady. Ale vidíš, ako sa to postupne aj zaplnilo. Tí, ktorí chceli sem prísť, prišli. Do toho svojho zoznamu takého dosť neobjektívneho, bolo to tu už spomínané, si sa v podstate obul tak, že to bolo len o poslancoch strany SMER, čo od teba nebolo spravodlivé, lebo často sa správaš alebo teda vidím v tebe snahu, že chceš byť po svojsky spravodlivý. A nie je to od teba správne, že si sa naozaj len pozrel svojím pohľadom len na stranu SMER. Ja koľko vládzem, toľko sa snažím tu sedieť. A si ty vyzýval na zodpovednosť každého poslanca. No tak každý poslanec má svoju povahu. Ale má aj svoj postup a prístup k zodpovednosti. Ale musím povedať aj na margo toho, že aj tebe sa dosť často v poslednej dobe stávalo, že nebol si tu. A sme ťa nedali vyhľadávať ani sledovať, či si išiel niečo zariaďovať kvôli svojim potrebám k ďalšiemu vystúpeniu, nejaké podklady, zháňanie. Takže nikto nie je ten, ktorý by mohol sa búchať do pŕs, že je tu stále. A takže ani ty nie si tá osoba, ktorá môže povedať, že tu je stále. A piatok býva háklivý na tú účasť. Ale ja si myslím, že je to možno aj preto, lebo dnes si bol ty na rade.
Marosz, Ján, poslanec NR SR (2017-05-17):
Ďakujem za slovo. Ak dovolíš, Martin, trošku taká možno téma na polemiku, že celkom sa nestotožňujem s tým, že jednoznačne najskôr práca a potom vzdelávanie. Úplne prakticky, keď sa zamyslíme, že s tými, ako Veronika plasticky popísala, deťmi v blate, zavšivavenými, potulujúcimi sa kdesi v tých osadách, tam väčšinou tí otcovia nemusia byť. Môžu to byť, môžu to byť aj pracovití otcovia, ktorí sú kdesi tisícky kilometrov niekde v Anglicku alebo niekde na nejakých stavbách, a ostávajú tam, ostávajú tam tie matky, ktoré jednoducho z rôznych príčin sa venujú alebo nevenujú týmto deťom, a jednoducho ten čas tam hrá obrovskú rolu. Samozrejme, prvé tri roky života sú najdôležitejšie pre to dieťa z hľadiska emocionálneho, z hľadiska osvojenia si jazyka, ale v tých troch rokoch ešte nie je všetko stratené. Ale ak od tých troch do tých šiestich rokov nepodchytíme napríklad ten jazyk, a to hovorím ako otec troch bilingválnych detí, tak jednoducho ujde nám ten vlak a to dieťa už tie zručnosti ako nikdy nedobehne. Čiže ako keby tu štát, každý piaty uchádzač sociálnej práce si, si nevie nájsť robotu, resp. naše školy chrlia sociálnych pracovníkov, ktorí, keby im štát pripravil dobré podmienky v tých regiónoch, kde to treba, tak, a dobre týchto ľudí zaplatil, tak by mohli práve v spolupráci s týmito škôlkami a rôznymi inými sociálnymi inštitúciami, s terénnymi pracovníkmi podporiť práve tie deti v tom veku od tých troch do šiestich rokov, lebo potom, dá sa povedať, že ten vlak stále viac uteká. V tých troch rokoch ešte je šanca u tých detí, tak ich pripraviť na život, aby boli schopné rozprávať, komunikovať a... (Prerušenie vystúpenia časomerom.)
Danko, Andrej, predseda NR SR (2016-06-16):
Páni poslanci, pani poslankyne, využil každý svoje právo hlasovať? Pýtam sa ešte raz, páni poslanci, pani poslankyne, či každý poslanec využil svoje právo hlasovať. (Reakcie z pléna.) Áno. Vyhlasujem tajné hlasovanie za skončené. Prosím overovateľov, aby sa ujali svojej funkcie. Vyhlasujem prestávku. (Prestávka.) (Po prestávke.)
Blaha, Ľuboš, podpredseda NR SR (2024-05-03):
Prepáčte, pán poslanec, ešte ja vás na chvíľku preruším. Máme tu pani spravodajkyňu, pani Beátu Jurík alebo niekoho? Vy by ste mohli, hej, výborne. Dobre, takže pani poslankyňa Marcinková. Takže nech sa páči, pán poslanec.
Sulík, Richard, predseda NR SR (2011-09-08):
Pán poslanec Raši reaguje na faktické poznámky.
Hrnčiar, Andrej, podpredseda NR SR (2019-05-16):
Ďakujem. Vyhlasujem všeobecnú rozpravu za skončenú. Pýtam sa, či sa chce prihlásiť niekto do rozpravy ústne. Nie je tomu tak. Prerušujem rokovanie o tomto bode programu. V rokovaní budeme prvým čítaním o návrhu poslancov Mariana Kotlebu, Jany Nehézovej, Jána Kecskésa, Natálie Grausovej na vydanie zákona, ktorým sa mení a dopĺňa zákon č. 461/2003 Z. z. o sociálnom poistení a o zmene a doplnení ďalších zákonov v znení neskorších predpisov. Návrh zákona má parlamentnú tlač 1459. Návrh na jeho pridelenie na prerokovanie výborom je v rozhodnutí č. 1547. Dávam slovo poslankyni Jane Nehézovej, aby zákon, návrh zákona uviedla. (Rokovanie o návrhu poslancov Národnej rady Slovenskej republiky Mariana Kotlebu, Jany Nehézovej, Jána Kecskésa a Natálie Grausovej na vydanie zákona, ktorým sa mení a dopĺňa zákon č. 461/2003 Z. z. o sociálnom poistení a o zmene a doplnení ďalších zákonov v znení neskorších predpisov, tlač 1459.)
Laurenčík, Milan, poslanec NR SR (2011-11-29):
Ďakujem za slovo, pán predsedajúci. Pani poslankyňa Tomanová, uvádzali ste tu, aké hrozby hrozia zrušením pracovnej zdravotnej služby pre prvú a druhú kategóriu zamestnancov. Ja tam vidím však aj určité výhody, V prvej a druhej kategórii sú dnes zaradené približne 2 mil. zamestnancov, sú to zamestnanci v administratíve, v školstve, verejnej a štátnej správe, a zrušením pracovnej zdravotnej služby pre takýchto zamestnávateľov tak nielen dôjde k úsporám v súkromných firmách, ale znížia sa tak aj náklady úradov a inštitúcií napojených na štátny rozpočet. Napr. Slovenskú poštu údajne pracovná zdravotná služba stojí približne 2 mil. eur ročne. Pripomínam, že na pracoviskách s prácami v prvej a v druhej kategórii zostáva povinnosť vykonávať lekárske prehliadky u všeobecných lekárov, takže žiadne ohrozenie zdravia a života tu nevidím a nehrozí. Ďakujem.
Zmajkovičová, Renáta, podpredsedníčka NR SR (2014-01-28):
Ďakujem, pán minister. Pán spravodajca, nech sa páči, záverečné slovo.
Mikloš, Ivan, podpredseda vlády a minister financií SR (2011-07-12):
Ďakujem pekne. Vážený pán podpredseda, vážené pani poslankyne, vážení páni poslanci, predkladaný návrh zákona upravuje zákon o stavebnom sporení v ustanoveniach, ktorých cieľom je zefektívnenie štátnej podpory stavebného sporenia v dvoch rovinách, a to, aby efekty a prínosy štátnej podpory viac pociťovali samotní stavební sporitelia a zároveň, aby došlo k postupnému znižovaniu výdavkov štátneho rozpočtu na štátnu prémiu. Predkladaný materiál konkrétne rieši nasledovnú problematiku - problematiku poplatkov stavebných sporiteľní a to tým, že podmieňuje uplatnenie nároku na štátnu prémiu dodržiavaním výšky alebo sadzby vybraných poplatkov. Po druhé, problematiku medziúverov, a to tak, že obmedzuje poberanie štátnej prémie počas obdobia čerpania a splácania medziúveru. A po tretie, problematiku osobitného určenia výpočtu nároku na štátnu prémiu v kalendárnom roku, v ktorom je zmluva o stavebnom sporení uzavretá. Prijatie predkladaného návrhu novely zákona o stavebnom sporení znamená prínos pre stavebných sporiteľov formou zníženia vyberaných poplatkov vo výške okolo 10 mil. eur a zníženie výdavkov štátneho rozpočtu sumárne v roku 2013 o 10 mil. eur, 2014 o 9 mil. eur a v roku 2015 o 8 mil. eur. Ďakujem pekne.
Matejička, Vladimír, poslanec NR SR (2015-03-17):
Pán predseda, prosím, dajte hlasovať o tom, že Národná rada v súlade s vaším rozhodnutím prideľuje predložený návrh zákona na prerokovanie výborom: Ústavnoprávnemu výboru Národnej rady Slovenskej republiky, Výboru Národnej rady Slovenskej republiky pre pôdohospodárstvo a životné prostredie a Výboru Národnej rady Slovenskej republiky pre obranu a bezpečnosť. Ďalej, aby za gestorský výbor určila hlasovaním Výbor Národnej rady pre obranu a bezpečnosť, aby predmetný návrh zákona výbory prerokovali do 30. apríla 2015 a v gestorskom výbore do 4. mája 2015.
J. Čech, poslanec: (2009-09-10):
Výbor Národnej rady Slovenskej republiky pre pôdohospodárstvo, životné prostredie a ochranu prírody prerokoval návrh na vyslovenie súhlasu Národnej rady Slovenskej republiky s prijatím Dodatku č. 2 k Dohode o ochrane netopierov v Európe dňa 2. septembra 2009 a súhlasil s návrhom a odporučil Národnej rade Slovenskej republiky podľa čl. 86 písm. d) Ústavy Slovenskej republiky vysloviť súhlas s prijatím Dodatku č. 2 k Dohode o ochrane netopierov v Európe. Výbor Národnej rady Slovenskej republiky pre pôdohospodárstvo, životné prostredie a ochranu prírody ako gestorský schválil túto správu svojím uznesením č. 462 zo dňa 8. septembra 2009 a určil ma za spravodajcu výboru a súčasne ma poveril vystúpiť na schôdzi Národnej rady Slovenskej republiky k uvedenému návrhu a predložiť návrh na uznesenie Národnej rady Slovenskej republiky. Pán predsedajúci, skončil som. Prosím, otvorte rozpravu.
Hrnčiar, Andrej, podpredseda NR SR (2017-10-18):
Pýtam sa; nechce, dobre. Prerušujem rokovanie o tomto bode programu. Teraz pristúpime k druhému čítaniu o vládnom návrhu zákona, ktorým sa mení a dopĺňa zákon č. 139/1998 Z. z. o omamných látkach, psychotropných látkach a prípravkoch v znení neskorších predpisov . Vládny návrh zákona je uverejnený ako tlač 617. Spoločná správa výborov má tlač 617a. Prosím ministra zdravotníctva Slovenskej republiky Tomáša Druckera, aby vládny návrh zákona odôvodnil.
P. Hrušovský, predseda NR SR: (2005-05-24):
Ľ. Lintner, poslanec: Ďakujem pekne. Keďže do návrhu poslancov Národnej rady Slovenskej republiky Dušana Jarjabka a Dušana Čaploviča na vydanie zákona, ktorým sa dopĺňa zákon č. 308/2000 Z. z. o vysielaní a retransmisii bolo dnes daných niekoľko širokých pozmeňujúcich návrhov, navrhujem, aby sa hlasovanie o tomto zákone posunulo zajtra na 11.00 hodinu opäť v mene troch klubov.
Grendel, Gábor, podpredseda NR SR (2020-09-23):
Jedna faktická poznámka, alebo dve? Pani poslankyňa, chcete s faktickou? Pani poslankyňa Krištúfková? Trojku vás poprosím. Takže dve faktické poznámky na vystúpenie pána poslanca Tomáša, a teda hoci je 19. hodín, navrhujem, aby sme prešli všetky faktické a prípadne potom aj ukončili rozpravu. Takže, pani poslankyňa Pleštinská, nech sa páči.
A. Belousovová, podpredsedníčka NR SR: (2009-04-15):
Uzatváram možnosť podania ústnych prihlášok do rozpravy. Zároveň vyhlasujem všeobecnú rozpravu za skončenú a prerušujem rokovanie o tomto bode programu. Ďakujem, pán minister. Teraz pristúpime k prvému čítaniu o vládnom návrhu zákona o vinohradníctve a vinárstve . Vládny návrh zákona je pod tlačou 976. Návrh na jeho pridelenie na prerokovanie výborom je v rozhodnutí č. 1015. Prosím ministra pôdohospodárstva Slovenskej republiky pána Stanislava Becíka, aby vládny návrh zákona uviedol. Nech sa páči, pán minister.
Bugár, Béla, podpredseda NR SR (2018-06-21):
Otváram rozpravu o tomto bode programu. Konštatujem, že do rozpravy som dostal tri písomné prihlášky. Za klub SaS pani poslankyňa Zemanová, ktorej dávam slovo a okrem toho ešte pán poslanec Krajčí a Poliačik.
Figeľ, Ján, podpredseda NR SR (2012-06-19):
Skúste zavolať pána ministra. Myslím, že vyšiel na chodbu. Nech sa páči.
Viskupič, Jozef, poslanec NR SR (2017-03-23):
Pán minister, je podľa mňa veľmi ťažké v tejto debate uchopiť dve základné veci, tuná partia fašistov, ktorí chcú hodnotiť, čo je na Slovensku kultúrne a čo je na Slovensku nekultúrne, vás, bohužiaľ, aj ten váš pokojný tón a pokojný hlas jednoducho prehučí. Toto bliakanie mne už vadí aj z pohľadu toho, že by som chcel podrobiť nejakému typu opozičnej kritiky hlavne to, či neexistuje reálny mechanizmus zaradenia Fondu na podporu menšín pod Fond na podporu umenia ako takého, vysvetlím to podrobnejšie v rozprave, možno a hlavne aj preto, aby títo ľudia, ktorí dokážu zneužiť úplne každú jednu zádrapku a naozaj to, čo oceňujem vo vašom prejave, zneužiť aj to, že dokážu v každej jednej situácii stavať niekoho proti niekomu. Ja som počul v tých posledných Rusínov proti Maďarom, väčšinový národ proti rómskej menšine a podobne a na tomto budujú popularitu. Preto si myslím, že bude veľmi podstatné pri akomkoľvek, ak máme na mysli kultúrnosť slovenských obyvateľov, skúsiť trpezlivo vysvetľovať, pretože ambícia zriadiť tento fond má z môjho pohľadu jeden veľký zádrhel, a to je naplnenie nejakých politických ambícií alebo politických prísľubov, a preto si nemyslím, že ideme po dobrej ceste. Ale budem to klásť osobne v otázkach a dúfam, že sa dopracujeme k tomu, aby navýšenie o 4 mil. bolo obhájiteľné aj pred slovenskou verejnosťou.